S isch en schöne suntig, dä föhn bringt d sunne zrugg  Und s isch mänge stimmzettel scho is couvert druckt  D familie müller, sitzt bim brunche im garte  Während panzer uffahred, im kampf gäg iraker    Dä papi sitzt chrumm, list dä sunntigsblick  Blättred dur d siite, bis er stumm vrschrickt  bim umblättre Stosstr kafitasse um  Er regt sich uf dä rest lacht sich chrumm    Doch hüt chömr ändli mal ali zäme lache  Hüt sind ja wahle, ,und dämit ändlich rache!  Ade böse usländer mä hät sich zämegraffet  Gäg alli wo nöd oisi art vo läbe raffed    Röteli trinke und färnsehgaffe  Mitme blöde grinse übr d welt ablache  Ach sind die dumm, dass die ächt nöd schaffed  Z vrhindre das mr ihne sovil geld abzwacked    Mir händs frässe, mir händ d moral!  und Mir händ konkordanz für folterbank  Und im ganze land scho dä  blochergstank  Mir händ alles! Mr händ sogar d wahl!  Und grinsend säged mr jaaaaaa!      Au im parteibüro sind scho cüpli iigosse  Mä vrteilt grosszügig sini Glücklichi floskle  So wit wäg vo döt würd uf flüchtendi gschosse  D opposition undrückt und iigschlosse    Doch nöd bi ois, mir sind breit am grinse  Mir mönd nöd drischüsse nur eimal stimme!  Im garte sitze mit ovomaltine  Nöd besser, doch länger im läbe vrwiile    Mir händs ois  erkämft, es rächt vo dä schwiizer  Dur prächtige iifer, im lächze und giize  Mr stärched di riiche, drum hälfeds ois wiitr¨  Us oisem schöne land, da die ärmste zvrtriebe    Übr d grenze, oder i psychiatrie  Oder besser no is WC - schüssle go riibe  Ab i d nachtschicht - zum minimum-lohn  Und nöd dä vil z gross - we bi migros und coop    Wel mir wänd frässe, mir wänd moral!  Mir wänd alles, mir zahled au bar!  Odr besser i waffe, bitte macheds ois klar!                  Ich ha i de ziitig gläse, s gäb so usländer  Die mönd ächt schlimm si, ächt e kei ängel!  Nei direkt betroffe, bini eigetlich nöd  Doch bini solidarisch, mit em chreis cheib wel döt    Sinds so iigschüchtred, die händ döt nei gstumme  Stell dr das mal vor- all die vom leid stumme  Doch seriösi medie we d NZZ  Gänd undrdrückte ja e stimm und vränderet    D wält zum bessre, mit bänkercash!  Finanziert vom usverchauf vo gangsterrap!  Bis en andre trend d Konkurrenz beläbt  Mr wüssed ja das alles sini grenze hät    Und schwiiz jetzt eini vo dä strengste hät!  Womit sich da für ois nöd vil änderet  Bis uf oises grinse, s wird immer breiter  Was d lüt, die schlimme, wohl zum driischlah vrleitet    Wel mr händ scho vorher z frässe gha, wärded witr eis i d frässe ha!  Doch bi ois dähei im zimmer, chömr immr no chli lächle da!  Ois mit wahlzättel  oises grinse aafächre!  eis druf abehole, dass die schlimme vrbrächer  im innre vo knästr uf d usschaffig warted  mir nöd mönd zruggschlah, mir händs vrstaatlicht  aslo pressiered mit drischlah, wels suscht scho gli zspat isch  well ihr so oder so  am schluss da am arsch sind  wel mir sind sozial, moralisch, und nationalistisch, we nazis